Document ID: 31998R1436

Komisjoni määrus (EÜ) nr 1436/98,
3. juuli 1998,
millega lubatakse kasutada teatavaid söödalisandeid
(EMPs kohaldatav tekst)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 14. detsembri 1993. aasta ensüümide, mikroorganismide ja neid sisaldavate valmististe loomasöötades kasutamist ja turustamist käsitlevat direktiivi 93/113/EÜ [1] (viimati muudetud nõukogu direktiiviga 97/40/EÜ [2]), eriti selle artiklit 5,
ning arvestades, et:
söödalisandeid käsitlevas nõukogu 23. novembri 1970. aasta direktiivis 70/524/EMÜ [3] (viimati muudetud komisjoni direktiiviga 98/19/EÜ [4]) on ette nähtud, et teaduse ja tehnika edusamme arvesse võttes võib lubada kasutada uusi söödalisandeid või rakendada söödalisandite uusi kasutusviise;
erandina direktiivist 70/524/EMÜ võivad liikmesriigid direktiivi 93/113/EÜ kohaselt ajutiselt lubada ensüümide, mikroorganismide ja neid sisaldavate valmististe kasutamist loomasöötades ning nende turustamist;
direktiivi 93/113/EÜ artikli 3 kohaselt esitatud liikmesriikide toimikute läbivaatamine on näidanud, et teatava arvu ensüümide ja mikroorganismide gruppi kuuluvate ainete kasutamist võib ajutiselt lubada;
söötade teaduskomitee on andnud soodsa hinnangu nende ainete kahjutuse kohta;
käesolevas määruses ettenähtud meetmed on kooskõlas alalise söödakomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Ensüümide gruppi kuuluvaid käesoleva määruse I lisas loetletud aineid võib lubada söödalisanditena kasutada selles lisas ettenähtud tingimustel.
Artikkel 2
Mikroorganismide gruppi kuuluvaid käesoleva määruse II lisas loetletud aineid võib lubada söödalisanditena kasutada selles lisas ettenähtud tingimustel.
Artikkel 3
Käesolev määrus jõustub 1. juulil 1999.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 3. juuli 1998

Labels: 7
16
17
6